
Αριθ. 2045251/9471/0025 (1) 

Παροχή της εγγύησης του Δημοσίου προς την Εθνική Τράπεζα για τη 


χρογήσηση δανείου ποσού δρχ. 4.692.000.000 προς το ΝΑΤ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των ΑΝ 747/1945 και 9/1967 και του Ν. 
1266/82 άρθρ. 8. 

2. Την αριθ. 1500/22.3.1989 Πράξη του Διοικητή της Τράπεζας 
της Ελλάδας με την οποία εγκρίνεται η δανειοδότηση του ΝΑΤ μέχρι 
συνολικού ποσού δραχμών 33.500.000.000 για την κάλυψη άμεσων 
ταμιακών αναγκών έτους 1989, από το οποίο ποσό δραχμών 
20.400.000.000 θα διατεθεί απευθείας για την εξόφληση υποχρεώ- 
σων του ΝΑΤ από τοκοχρεωλυοία δανείων εσωτερικού. 


3. Το 28953/18.5.89 έγγραφο της Εθνικής Τράπεζας της Ελλάδος 
με το οποίο εγκρίνεται η δανειοτότηση του ΝΑΤ με ποσό δραχμών 
4.692.000.000 και καθορίζονται οι όροι και οι προϋποθέσεις της 6α- 
νειοτότησης αυτής. 

4. Την απόφαση του ΔΣ του ΝΑΤ της 23ης/24.4.89 συνεδρίασής 
του με την οποία εγκρίνεται η σύναψη του ανωτέρω δανείου και γίνονται 
αποδεκτοί οι όροι της πιο πάνω δανειοδότησης. 

5. Το 2432.1/12/88/ 28.12.88 έγγραφο του Υπουργείου Εμπορ. 
Ναυτιλίας το οποίο μεταξύ των άλλων εγκρίνει την προαναφερόμενη δα¬ 
νειοδότηση. 

6. Το 33937/2282/25.5.89 έγγραφο του ΝΑΤ με το οποίο ζητεί 
την εγγύηση του Ελληνικού Δημοσίου, για την ανωτέρω δανειοδότηση, 
αποφασίζουμε: 

Παρέχουμε την εγγύηση του Ελληνικού Δημοσίου στην Εθνική Τρά¬ 
πεζα της Ελλάδος (Ε.Τ.Ε.) για τη χορήγηση δανείου προς τον Ναυτικό 
Απομαχικό Ταμείο (ΝΑΤ) ποσού δρχ. τεσσάρων δισεκατομμυρίων, εξα- 
κοσίων ενενήντα δύο εκατομμυρίων (4.692.000.000) για την εξό- 
φληση χρεωλυσίων από δάνεια εσωτερικών που λήγουν μέσα στο έτος 
1989. 

Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 855 και 867 και διατηρεί τα δικαιώματα και τις εν¬ 
στάσεις που απορρέουν από τα άρθρα 853,858,862 και 863 του Α.Κ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στην 1500/22.3.89 Πράξη του Διοικητή 
της Τράπεζας της Ελλάδας και το 28953/18.5.89 έγγραφο της Εθνι¬ 
κής Τράπεζας της Ελλάδος πλην του όρου της παραίτησης του Δημο¬ 
σίου από το δικαιώματα και τις ενστάσεις των άρθρων 853 και 862 του 
Α.Κ. 

Με ΐην απόφαση αυτή, αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής 
ενδιαμέσων τόκων ή τόκων υπηρημερίας του δανείου αυτού, να κατα¬ 
βάλουμε στο δανειστή μέσα σε δύο (2) μήνες από τη λήξη της εκάστοτε 
οφειλής τα ποσά που προέρχονται από την ανωτέρω αιτία, και μετά από 
προηγούμενη βεβαίωση των ποσών αυτών στο οικείο Δημ. Ταμείο στο 
Λογ/σμό Νο 555 σύμφωνα με τη διάταξη του Π.Δ/τος αριθ. 16/89 
(ΦΕΚ 6/89 τ.Α) και τις οδηγίες της εγκυκλίου μας αριθ. 98348/ 
2945/8.8.79. 

Η Ε.Τ.Ε. παρακαλείται να μας στείλει αντίγραφο της σύμβασης που 
θα υπογράφει με το ΝΑΤ, πίνακα τοκοχρεωλυτικής εξόφλησης του εν 
λόγω δανείου και να μας ενημερώσει για την πορεία της εξυπηρέτησης 
του δανείου. 


Το ΝΑΤ παρακαλείται να φροντίζει για την εμπρόθεσμη εξόφληση 
του εν λόγω δανείου. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 31 Μαΐου 1989 

Ο ΥΠΟΥΡΓΟΣ 

Δ. ΤΣΟΒΟΛΑΣ 















ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


_12Μ 

Αριθ. 1555 (2) 

Χορήγηση ειδικής άδειας για την άσκηση του εκλογικού δικαιώματος. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 25 του Ν. 1516/1985 «Τροποποίηση, 
αντικατάσταση και συμπλήρωση διατάξεων της νομοθεσίας για την 
εκλογή βουλευτών», αποφασίζουμε: 

1. Όλες οι βιομηχανικές, βιοτεχνικές και εμπορικές επιχειρήσεις του 
ιδκοτικού τομέα, καθώς και όσοι γενικά απασχολούν προσωπικά και 
υπάγονται στον ίδιο τομέα, υποχρεούνται να χορηγούν στο προσωπικό 
τους ειδική άδεια με αποδοχές για την άσκηση του εκλογικού τους δι¬ 
καιώματος. Η άδεια αυτή δεν συμψηφίζεται με την κανονική ή άλλες 
άδειες που προβλέπονται από τις κείμενες διατάξεις. 

2. Σχετικά με τον αριθμό των ημερών αδείας απουσίας που θα χορη¬ 
γηθεί για τον ανωτέρω σκοπό, θα ισχύσουν οι κατατωτέρω ρυθμίσεις: 

Α. Σε καθεστώς πενθήμερης εβδομάδας εργασίας. 

α) Σε όσους θα μετακινηθούν σε απόσταση από 200 - 400 χιλιόμετρα 
θα χορηγηθεί άδεια μιας (1) εργάσιμης ημέρας. 

β) Σε όσους θα μετακινηθούν σε απόσταση από 401 χιλιόμετρα και 
πάνω θα χορηγηθεί άδεια δύο (2) εργάσιμων ημερών, εφόσον κινηθούν 
εξ ολοκλήρου οδικώς με βάση υπεύθυνη δήλωσή τους. 

γ) Σε όσους θα μετακινηθούν σε νησιά, για τα οποία δεν υπάρχει 
οδική πρόσβαση, ο αριθμός των ημερών άδειας που θα χορηγηθεί θα 
εξετάζεται κατά περίπτωση, ανάλογα με την απόσταση και τις ειδικές 
συνθήκες μετακίνησης, χωρίς ωστόσο η άδεια αυτή να υπερβαίνει τις 
τρεις (3) εργάσιμες ημέρες. 

Α. Σε καθεστώς εξαήμερης εβδομάδας εργασίας. 

α) Σε όσους θα μετακινηθούν σε απόσταση από 100 - 200 χιλιόμετρα 
θα χορηγηθεί άδεια μιας (1) εργάσιμης ήμερος. 

β) Σε όσους θα μετακινηθούν σε απόσταση από 201 - 400 χιλιόμετρα 
θα χορηγηθεί άδεια δύο (2) εργασίμων ημερών. 

γ) Σε όδους θα μετακινηθούν σε απόσταση από 401 χιλιόμετρα και 
πάνω θα χορηγηθεί άδεια τριών (3) εργάσιμων ημερών, εφόσον μετακι¬ 
νηθούν εξ ολοκλήρου οδικώς με βάση υπεύθυνη δήλωσή τους. 

δ) Σε όσους θα μετακινηθούν σε νησιά, για τα οποία δεν υπάρχει 
οδική πρόσβαση, ο αριθμός των ημερών άδειας που θα χορηγηθεί θα 
εξετάζεται κατά περίπτωση, ανάλογα με την απόσταση και τις ειδικές 
συνθήκες μετακίνησης, χωρίς ωστόσο η άδεια στις περιπτώσεις αυτές 
να υπερβαίνει τις τρεις (3) εργάσιμες ημέρες. 

Γ. Για όσους μετακινούνται σύμφωνα με τα ανωτέρω και γιαυτούς η 
Κυριακή των εκλογών συμπίπτει να είναι εργάσιμη ημέρα, αυτή θεωρεί¬ 
ται ως ημέρα ειδικής άδειας, πέραν αυτών που ορίζονται στις προηγού¬ 
μενες παραγράφους. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Ιουνίου 1989 

Ο ΥΠΟΥΡΓΟΣ 

Γ. ΓΕΝΙΜΗΜΑΤΑΣ 

-ψ- 

Αριθ. 14984 «) 

Δημοσίευση στην Εφημερίδα της Κυβερνήσεως της από 17.5.89 ΣΣΕ 

περί των όρων αμοιβής και εργασίας του έκτακτου προσωπικού του 

Υπουργείου Πολιτισμού (αρχαιολογικών υπηρεσών Β.Δ. Ελλά¬ 
δος). 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από τα Ν.Δ. 3755/57, 186/69, 1198/72 και 73/74. 

2. Την αριθμ. 98130/21.11.88 απόφαση του Πρωθυπουργού και 
του Υπουργού Εργασίας «Ανάθεση αρμοδιοτήτων Υπουργού Εργασίας 
στο Υπουργό Εργασίας», αποφασίζουμε: 

Να δημοσιευθεί στην Εφημερίδα της Κυβερνήσεως η πιο πάνω ΣΣΕ, 
η οποία μας κατατέθηκε στις 17.5.89 και συντάχθηκε το 109/89 πρα¬ 
κτικό καταθέσεως, της οποίας το περιεχόμενο έχει ως εξής: 


ΕΙΔΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
Περί των όρων αμοιβής και εργασίας του έκτακτου προσωπικού του 
Υπουργείου Πολιτισμού (αρχαιολογικών υπηρεσιών) Β.Δ. Ελλά¬ 
δος. 

Στην Αθήνα σήμερα 17 Μαΐου του έτους χίλια εννιακόσια ογδόντα 
εννέα (1989) οι υπογεγραμμένοι: 

α) Κωνσταντίνος Μπαζιώτης υπάλληλος του Γενικού Λογιστηρίου 
του Κράτους, εκπρόσωπος του Δημοσίου, δυνάμει της αριθμ. 7181/ 
11118/22.1.1988 απόφασής του Υπουργού Οικονομικών. 

β) Λεωνίδας Μητρογιάννης, Πρόεδρος του Σωματείου Έκτακτου 
Προσωπικού της Αρχαιολογικής Υπηρεσίας Βορειοδυτικής Ελλάδας 
νομίμως εξουσιοδοτημένος δυνάμει της αριθμ. 285/6.3.89 εξουσιοδό¬ 
τησης του Δ.Σ. του παραπάνω Σωματείου συνομολογήσαμε και συνα¬ 
ποφασίσαμε τη σύνταξη και υπογραφή της παρούσας Ειδικής Συλλογι¬ 
κής Σύμβασης Εργασίας η οποία έχει ως κατωτέρω: 

'Αρθρο μόνο 

Τροποποιούμε τη δεύτερη παράγραφο του άρθρου 4 της από 10 
Μαρτίου 1989 Ειδικής Συλλογικής Σύμβασης Εργασίας που αναφέρε- 
ται στην ισχύ της σύμβασης αυτής ως εξής: 

«Η ισχύς της παρούσας Ε.Σ.Σ.Ε. αρχίζει από 1 Ιουλίου 1988». 

Η Σ.Σ.Ε. να δημοσιευθεί στην Εφημερίδα της Κυβερνήσεως. 

Αθήνα, 31 Μαΐου 1989 


Ο ΥΦΥΠΟΥΡΓΟΣ 

Π. ΜΡΡΑΛΗΣ 
-♦- 

Αριθ. 14983 (4) 

Δημοσίευση στην Εφημερίδα της Κυβερνήσεως της από 26.4,89 ΣΣΕ 
περί των όρων αμοιβής και εργασίας των συντακτών - μελών της 
Ενώσεως Συντακτών των Ημερησίων Εφημερίδων Θεσσαλίας - 
Στερεάς Ελλάδας και Εύβοιας. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από τα Ν.Δ. 3755/57, 186/69, 1198/72 και 73/74. 

2. Την αριθμ. 98130/21.11.88 απόφαση του Πρωθυπουργού και 
του Υπουργού Εργασίας «Ανάθεση αρμοδιοτήτων Υπουργού Εργασίας 
στο Υπουργό Εργασίας», αποφασίζουμε: 

Να δημοσιευθεί στην Εφημερίδα της Κυβερνήσεως η πιο πάνω ΣΣΕ, 
η οποία μας κατατέθηκε στις 22.5.89 και συντάχθηκε το 114/89 πρα¬ 
κτικό καταθέσεως, της οποίας το περιεχόμενο έχει ως εξής: 


ΣΥΛΛΟΓΙΚΗ ΣΥΜΒΑΣΗ 

Περί των όρων αμοιβής και εργασίας των συντακτών - μελών της Ένω¬ 
σης Συντακτών των Ημερησίων Εφημερίδων Θεσσαλίας - Στερεάς 
Ελλάδας και Εύβοιας. 


Στο Βόλο σήμερα 26 Απριλίου 1989 μεταξύ 1) της «ΕΝΩΣΗΣ 
ΙΔΙΟΚΤΗΤΩΝ ΗΜΕΡΗΣΙΩΝ ΕΠΑΡΧΙΑΚΩΝ ΕΦΗΜΕΡΙΔΩΝ» που 
εδρεύει στην Αθήνα (Βησσαρίωνος 4 και εκπροσωπείται νόμια σύμφωνα 
με την υπ αριθ. 400/24.4.89 απόφαση του διοικητικού συμβουλίου 
αυτής από τον αντιπρόεδρό της καί εκδότη της Εφημερίδας «ΕΛΕΥΘΕ¬ 
ΡΙΑ» Παναγιώτη Δημητρακόπουλο και 2) Της ΕΝΩΣΗΣ ΣΥΝΤΑ¬ 
ΚΤΩΝ ΗΜΕΡΗΣΙΩΝ ΕΦΗΜΕΡΙΔΩΝ ΘΕΣΣΑΛΙΑΣ - ΣΤΕΡΕΑΣ 
ΕΛΛΑΔΑΣ ΚΑΙ ΕΥΒΟΙΑΣ που εδρεύει στο Βόλο (Δημητριάδος - Φι¬ 
λελλήνων) και εκπροσωπείται νόμιμα από τον πρόεδρο της Αθανάσιο 
Σαμαρά σύμφωνα με την από 27.3.89 απόφαση του Διοικητικού Συμ¬ 
βουλίου (αριθμ. πρακτικού 216) αποφασίσθηκε η υπογραφή της παρού- 
σης συλλογικής σύμβασης εργασίας με την οποία καθορίζονται τα εξής: 

Χορηγείται αύξηση 8% στους νεοπροσλαμβανόμενους, 11% για το 
υπ αριθ. 2 κλιμάκιο, 13% για το υπ’ αριθ. 3 κλιμάκιο, 14% για το υπ’ 
αριθ. 4 κλιμάκιο και αύξηση 15% για τα υπόλοιπα κλιμάκια. 

Χορηγείται επίσης αύξηση 1% στο επίδομα τριετιών το οποίο εφεξής 
θα είναι 7%. 


Ετσι απο 1ης Μαΐου 1989. τα κατώτατα όρια των βασικών μη¬ 
νιαίων αποδοχών των συντακτών καθορίζονται ως εξής: 

1. Νεοπροσλαμβανόμενοι Δρχ. 64.584 

Γ ια υπηρεσία ή προύπηρεσία 

2. Μετά 3 χρόνια Λρχ. 70.845 

3. Μετά 6 χρόνια Δρχ. 76.670 

4. Μετά 9 χρόνια Δρχ. 77.884 

5. Μετά 12 χρόνια 

6. Μετά 15 χρόνια 

7. Μετά 18 χρόνια 

8. Μετά 21 χρόνια 

9. Μετά 24 χρόνια 
10. Μετά 27 χρόνια 


Δρχ. 81.144 
Δρχ. 83.720 
Δρχ. 84.755 
Δρχ. 87.285 
Δρχ. 88.182 
Δρχ. 90.666 


Μετά από 27 χρόνια θα δίνεται αύξηση χιλίων (1.000) δραχμών 
κάθε χρονιά. · · λ. 

Ως προς τα λοιπά (χορήγηση επιδομάτων, τριετιών, όρων εργασίας 
κλπ) ισχύουν οι διατάξεις των υπ’ αριθμ. 2/1976, 1/1977, 6/1981 
και 2/1982 του Δ.Δ.Δ.Δ. Λάρισας, 3/1980 Π.Δ.Δ.Δ. Βόλου, 77/ 
1983 και 27/1988 του Δ.Δ.Δ.Δ. Αθηνών, 17/1987 του Δ.Δ.Δ.Δ. 
Πειραιώς αποφάσεων, καθώς και οι συλλογικές συμβάσεις εργασίας 
από 16.6.1978,22.5.79,10.5.1984,1.5.1985 και 17.5.1988 περί 
των όρων αμοιβής και εργασίας των συντακτών εφημερίδων Θεσσα¬ 
λίας, Στερεάς Ελλάδας και Εύβοιας. 

Η ισχύς της παρούσης συλλογικής σύμβασης, αρχίζει από 1ης Μαΐου 
1989 τα προσδιοριζόμενα δε παρ’ αυτής ποσά αποδοχών ουδεμίαν απο¬ 
λύτως προσαύξησιν ένεκα ΑΤΑ θα τυγχάνουν μέχρι της κατά τα ανω¬ 
τέρω λήξεως της ισχύος της παρούσας συλλογικής συμβάσεως. 

Η Σ.Σ.Ε. να δημοσιευθεί στην Εφημερίδα της Κυβερνήσεως. 

Αθήνα, 31 Μαΐου 1989 


Ο ΥΦΥΠΟΥΡΓΟΣ 

Π. ΜΩΡΑΛΗΣ 

- 4 - 

Αριθ. 147/1126 (5) 

Αύξηση κατωτάτου ορίου του χορηγούμενου μηνιαίου βοηθήματος από 
το Ταμείο Αρωγής Υπαλλήλων Υπουργείου Βιομηχανίας. 


Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 1 του άρθρου 6 του Ν.Δ. 95/1973, όπως 
αντικαταστάθηκαν και ισχύουν με το άρθρο 3 του Ν. 253/1976 «περί 
τροποποιήσεως της περί των Ταμείων Αρωγής Δημοσίων Υπαλλήλων 
κειμένης νομοθεσίας και άλλων τινων διατάξεων» (ΦΕΚ 16/30.1.76 
τ.Α’). 

2. Τα άρθρα 23 παρ. 1, στοιχ. στ', 24 παρ. 1 και παρ. 2 στοιχ. γ’, 26 
παρ. 1 και 27 παρ. 1 στοιχ. δ’ του Ν. 1558/1985 (ΦΕΚ 137/Α/ 
1985). 

3. Τις διατάξεις του Π.Δ/τος 105/88 (ΦΕΚ 46/Α/1988). 

4. Την 904/30.11.88 κοινή απόφαση του Πρωθυπουργού και του 
Υπουργού Υγείας, Πρόνοιας και Κοιν. Ασφαλίσεων (ΦΕΚ 863/Β/ 
88 ). 

5. Την αρ. 665/25.4.1989 απόφαση του Διοικητικού Συμβουλίου 
του Ταμείου Αρωγής Υπαλλήλων Υπουργείου Βιομηχανίας, αποφασί¬ 
ζουμε: 

Από 1ης Ιουλίου 1989, το κατώτατο όριο σύνταξης που χορηγεί το 
Ταμείο Αρωγής Υπαλλήλων Υπουργείου Βιομηχανίας καθορίζεται στο 
ποσό των δύο χιλιάδων (2.000) δρχ., προσαυξανόμενο με την εκάστοτε 

ΑΤΑ. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 


Αθήνα, 29 Μαΐου 1989 

Ο ΥΦΥΠΟΥΡΓΟΣ 

Ν. ΡΙΖΟΓΙΑΝΝΗΣ 


♦ 


Αριθ. 130/1217 (6) 

Αύξηση συντάξεων του Ταμείου Επικουρικής Ασφάλισης Προσωπικού 
ΟΕΑΣ & ΥΓΚΤΙΛ. 


Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντοις υπόψη: 

1. Τις διατάξεις της παρ. 4 το άρθρου 1 του Ν.Δ. 4577/66 «περί 
τροποποιήσεως και συμπληρώσεως της νομοθεσίας περί Κοινωνικής 
Ασφαλίσεως και περί ετέρων τινων διατάξεων». 

2. Τις διατάξεις των άρθρων 23 παρ. 1,24 παρ. 1 & 2,26 παρ. 1 & 
27 παρ. 1 του Ν. 1558/85 (ΦΕΚ 137/Α/26.7.85). 


3. Την 904/30.11.88 κοινή απόφαση του Πρωθυπουργού και του 
Υπουργού Υγείας, Πρόνοιας και Κοινών. Ασφαλίσεων (ΦΕΚ 863/Β/ 
30.11.1988). 

1988)^ δΐατ “^ εΐς του Π · Δ Λ°ς 105/3.3.1988 (ΦΕΚ 46/Α/ 

5. Τις διατάξεις του άρθρου 7 του Ν. 1275/82 (ΦΕΚ 100/Α/82). 

6. Την 52/15/24.4.89 απόφαση του Διοικητικού Συμβουλίου του 
Ταμείου Επικουρικής Ασφάλισης Προσωπικού ΟΕΑΣ & ΥΓΚΤΙΛ, 
αποφασίζουμε: 

Αυξάνονται από 1ης Ιανουάριου 1989 οι καταβαλλόμενες συντάξεις 
από το Ταμείο Επικουρικής Ασφάλισης Προσωπικού ΟΕΑΣ & 
ΥΓΚΤΙΛ σε όσους συνταξιοδοτήθηκαν μέχρι 31.12.1988 καθώς και οι 
συντάξεις των εξερχομένων σε σύνταξη μετά την ημερομηνία αυτή, εφό¬ 
σον οι συντάξιμες αποδοχές τους δεν μεταβλήθηκαν έναντι αυτών της 
31.12.1988, μη θεωρουμένης στην προκειμένη περίπτωση ως μεταβο¬ 
λής αυτής, που οφείλεται στην προαγωγική τους εξέλιξη ως εξής: 

Α. Των άμεσα ασφαλισμένων (αναπηρίας, γήρατος, απόλυσης). 

α. Για συντάξεις μέχρι δρχ. 21.000 αύξηση δρχ. 1.800. 

β. Για συντάξεις μέχρι δρχ. 21.001 και άνω αύξηση δρχ. 1.000. 

Το ποσό σύνταξης κάθε κλιμακίου που προκύπτει μαζί με την ανω¬ 
τέρω αύξηση, σε καμμία περίπτωση δεν μπορεί να είναι κατώτερο από 
το ποσό που προκύπτει από το ανώτερο όριο της σύνταξης του προηγου¬ 
μένου κλιμακίου. 

Από 1.1.1989 και στο εξής καμιά σύνταξη της κατηγορίας αυτής 
δεν μπορεί να είναι μικρότερη των δρχ. 14.100. 

Σαν σύνταξη κατά την έννοια αυτής της απόφασης νοείται η κατα¬ 
βαλλόμενη σύνταξη μαζί με τις μέχρι σήμερα χορηγηθείσες αυξήσεις 
χωρίς το επίδομα απόλυτης αναπηρίας το οποίο θα υπολογισθεί στο νέο 
ποσό βασικής σύνταξης. Στην περίπτωση αυτή το ποσό της προσαύξη- 
σης επιμερίζεται ανάλογα προς το ποσό της βασικής σύνταξης και προς 
το όμοιο της προσαύξησης του συντάξιμου χρόνου. 

Β. Των έμμεσα ασφαλισμένων (θανάτου). 

Για όλες τις καταβαλλόμενες από το Ταμείο συντάξεις λόγω θανάτου 
ασφαλισμένου ή συνταξιούχου αύξηση δρχ. 800. 

Από 1.1.1989 και στο εξής καμμία σύνταξη της κατηγορίας αυτής 
δεν μπορεί να είναι μικρότερη των δρχ. 11.300. 

Η αύξηση της συντάξεως στα μέλη οικογένειας λόγω θανάτου ασφα¬ 
λισμένου ή συνταξιούχου, θα υπολογίζεται πάντοτε στο ποσό της σύντα¬ 
ξης που ανήκει στην ομάδα των δικαιούχων και σε περίπτωση αύξησης 
ή μείωσης των μελών της οικογένειας, το ποσό της σύνταξης αναπρο¬ 
σαρμόζεται ανάλογα. 

2. Η απόφαση αυτή να δημοσιευτεί στην Εφημερίδα της Κυβερνή¬ 
σεως. 

Αθήνα, 29 Μαΐου 1989 

Ο ΥΦΥΠΟΥΡΓΟΣ 

Ν. ΡΙΖΟΓΙΑΝΝΗΣ 

-♦- 

Αριθ. Π-5181/Φ. 11/6 (7) 

Εφεδρικές εγκαταστάσεις ηλεκτροπαραγωγής ΟΤΕ. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΒΙΟΜΗΧΑΝΙΑΣ, ΕΝΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν. 1558/85 σε συνδυασμό με τις διατάξεις του 
Π.Δ. 238/79 «περί Οργανισμού του Υπουργείου Βιομ/νίας και Ενέρ¬ 
γειας». 

2. Το άρθρο 14 του Νόμου 1559/1985 «ρύθμιση θεμάτων εναλλα¬ 
κτικών μορφών ενέργειας και ειδικών θεμάτων ηλεκτροπαραγωγής 
από συμβατικά καύσιμα και άλλες διατάξεις». 

3. Το γεγονός ότι τα εφεδρικά ηλεκτροπαραγωγά ζεύγη που τροφο¬ 
δοτούν με ηλεκτρικό ρεύμα τις εγκαταστάσεις τηλεπικοινωνιών εγκαθί¬ 
στανται με τυποποιημένο τρόπο με ευθύνη του ΟΤΕ μέσα στα κτίριά του 
και αποτελούν αναγκαίο μέρος της όλης τηλεπικοινωνιακής εγκατα- 
στάσης. 

4. Το γεγονός ότι οι εγκαταστάσεις αυτές τίθενται σε λειτουργία τε¬ 
λείως αυτόματα και λίγες φορές τον χρόνο και λειτουργούν μόνο όταν 
διακόπτεται η παροχή ηλεκτρικού ρεύματος από τη ΔΕΗ ή εμφανίζεται 
πτώση της τάσης του ρεύματος, αποφασίζουμε: 

Εξαιρούμε της υποχρέωσης εφοδιασμού με άδεια εγκατάστασης και 
Λειτουργίας τα εφεδρικά ηλεκτροπαραγωγικά ζεύγη τα οποία εγκαθί- 

στανται στα χτίρια του ΟΤΕ, τίθενται σε λειτουργία αυτόματα & τροφο¬ 
δοτούν με ηλεχτριχό ρεύμα τις τηλεπικοινωιακές του εγκαταστάσεις 
ότα.» διακόπτεται η παροχή ηλεκτρικού ρεύματος από την ΔΕΗ ή πέφτει 
η τάση του δικτύου της. 

Ο ΟΤΕ υποχρεούται: 

α) Να κατασκευάζει και να διαμορφώνει τον χώρο μέσα στον οποίο 
εγκαθίστανται οι μονάδες αυτές κατόπιν μελέτης και σύμφωνα με τις 
προδιαγραφές του κατασκευαστικού Οίκου της μονάδας. 

β) Να παρακολουθεί και να συντηρεί τις μονάδες αυτές με τέτοιον 
τρόπο ώστε να εξασφαλίζεται η ασφαλής λειτουργία των, η ασφάλεια 
των εργαζομένων και να αποκλείονται τυχόν δυσμενείς επιδράσεις στο 
περιβάλλον. 

γ) Να παίρνει όλα τα ενδεικνυόμενα μέτρα πυρασφαλείας σύμφωνα 
με τις υποδείξεις της πυροσβεστικής υπηρεσίας στα πλαίσια των μέτρων 
πυρασφαλείας του κτιρίου του. 

δ) Να τηρεί όλους τους όρους και τις προϋποθέσεις που αναφέρονται 
στην πρόσθετη συμφωνία για την εφεδρική ηλεκτροπαραγωγή που υπο¬ 
γράφει με την ΔΕΗ. 

5. II παρούσα απόφαση έχει ισχύ και για τις ήδη εγκατεστημένες 
εφεδρικές ηλεκτροπαραγωγές μονάδες. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Αθήνα, 31 Μαΐου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΑΥΣΑΝΙΑΣ ΖΑΚΟΛΙΚΟΣ 
- + - 

Αριθ. 3221.2/2/89 (8) 

Όροι και προϋποθέσεις χορήγησης άδειας σε πλοία και πλωτά ναυπη¬ 
γήματα που χρησιμοποιούνται ως πλωτές ευκολίες υποδοχής λυμά¬ 
των. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τα άρθρα 1 παράγρ. ζ, 9 και 13 του Ν. 743/77 «προστασία του 
θαλάσσιου περιβάλλοντος κ.λπ.» (ΦΕΚ 319Α"), όπως τροποποιήθηκε 
με το άρθρο ένατο του Ν. 1147/81 «κύρωση της ΔΣ 1972 κ.λπ.» 
(ΦΕΚ 110Α-). 

β) Τις διατάξεις του παραρτήματος IV της ΔΣ ΜΑΚΡΟΕ 73/78, 
που κυρώθηκε με το Ν. 1269/82 (ΦΕΚ 89Α'), αποφασίζουμε: 

Καθορίζουμε τους όρους και τις προϋποθέσεις για τη χορήγηση 
άδειας λειτουργίας σε πλοία και πλωτά ναυπηγήματα που προορίζονται 
να χρησιμοποιηθούν ως ευκολίες υποδοχής λυμάτων, ως ακολού¬ 
θως: 

Άρθρο 1 

Ορισμοί 

Για τους σκοπούς της παρούσης: 

α) «Λύματα» είναι τα λύματα των πλοίων όπως αυτά καθορίζονται 
στην παρ. 3 του Κανονισμού 1 του παραρτήματος IV της ΔΣ ΜΑΚΡΟΕ 
73/78, που κυρώθηκε με το Ν. 1269/82 (ΦΕΚ 89Α'), 

β) «πλωτή ευκολία» είναι το πλοίο ή πλωτό ναυπήγημα που έχει κα¬ 
τάλληλα κατασκευασθεί ή μετασκευασθεί για να παραλαμβάνει και επε- 
ξεργάζεται αποκλειστικά λύματα από πλοία. 

Άρθρο 2 

Κατασκευαστικές απαιτήσεις 

1; Η αντοχή, ο εξαρτισμός, ο μηχανοηλεκτρολογικός εξοπλισμός και 
τα δίκτυα σωληνώσεων των πλωτών ευκολιών πρέπει να είναι σύμφωνα 
με τους σχετικούς κανονισμούς αναγνωρισμένου νηογνώμονα, οι οποίοι 
εφαρμόζονται σε δεξαμενόπλοια που μεταφέρουν υγρά καύσιμα με ση¬ 
μείο ανάφλεξης κάτω των 60 “Ο. 

Κατά περίπτωση να εφαρμόζονται οι διατάξεις περί αυτοκινούμενων 
δεξαμενόπλοιων ή περί ρυμουλκούμενων δεξαμενοφορτηγίδων. 

2. Οι πλωτές ευκολίες πρέπει να διαθέτουν δεξαμενές που να πληρούν 
τις παρακάτω απαιτήσεις: 

α) Η χωρητικότητά τους να είναι επαρκής, ώστε να μην προκαλείται 
αδικαιολόγητη καθυστέρηση στα πλοία, 

β) τα τοιχώματα να είναι επίπεδα και οι ενισχύσεις των οριακών δια¬ 
φραγμάτων των δεξαμενών (τοιχωμάτων) να είναι τοποθετημένες στο 


εξωτερικό μέρος αυτών ή στο εσωτερικό εφόσον είναι κατακόρυφες, 
γ) να φέρουν (ανοίγματα στο κατάστρωμα μόνο για επιθεώρηση και 
δειγματοληψία, που θα στεγανοποιούνται πλήρους για την αποφυγή 
διαρροών αερίων στην ατμόσφαιρα, 

δ) να είναι κατασκευασμένες ή να φέρουν κατάλληλη προστατευτική 
επένδυση από αντιδιαβρωτικό υλικό, 

ε) τα εξαεριστικά τους να εκτείνονται σε ύψος τουλάχιστον τριών (3) 
μέτρων πάνω από το κύριο κατάστρωμα και στο άκρο τους να φέρουν 
φλογοπαγίδα. Η οριζόντια απόσταση των εξαεριστικών από οποιοδή- 
ποτε χώρο ενδιαίτησης, εισαγωγής αέρα και πηγής ανάφλεξης θα πρέ¬ 
πει να είναι τουλάχιστον τρία (3) μέτρα. 

3. Η διάταξη των σωληνώσεων και αντλιών που χρησιμοποιούνται 
για την υποδοχή, επεξεργασία και διάθεση των καταλοίπων να είναι 
εντελώς ανεξάρτητη απ’ οποιοδήποτε άλλο δίκτυο του πλοίου ή πλωτού 
ναυπηγήματος και ειδικότερα από το σύστημα ύδρευσης (δεξαμενή, δί¬ 
κτυο). 

4. Οι σωληνώσεις υποδοχής λυμάτων να φέρουν στο άκρο τους πρό¬ 
τυπο σύνδεσμο (κΐ&ηιίίΐπί ιιοηποοίίοη), σύμφωνα με τον Κανονισμό 11 
του Παραρτήματος IV της ΔΣ ΜΑΚΡΟΕ 73/78. 

5. Το αποχετευτικό δίκτυο του πλοίου ή πλωτού ναυπηγήματος να 
συνδέεται στο σύστημα επεξεργασίας λυμάτων. 

6. Απαγορεύεται η ύπαρξη εξαγωγών στο εξωτερικό περίβλημα του 
σκάφους πλην εκείνων που εξυπηρετούν τη λειτουργία των κύριων ή 
βοηθητικών μηχανημάτων του και εκείνων που χρησιμοποιούνται για 
την εξαγωγή των επεξεργασμένων αποβλήτων. 

7. Κατάλληλες προστατευτικές διατάξεις (ΓΕΝϋΕΚ ΑΚΚΑΝΟΕ- 
ΜΕΝΤ3) πρέπει να τοποθετούνται στις πλευρές του σκάφους που χρησι¬ 
μοποιείται σαν ευκολία υποδοχής, σε τρόπο ώστε το πλοίο που παραδί- 
δει λύματα να βρίσκεται σε απόσταση ασφάλειας από την πλωτή ευκο¬ 
λία. 

8. Πλωτές ευκολίες μήκους πάνω από 31 μέτρα πρέπει να φέρουν 
καθαρά σημασμένες κλίμακες βυθισμάτων στην πρωραία και πρυμναία 
κάθετο, καθώς και στο μέσο του πλοίου. Πλωτές ευκολίες κάτω από 31 
μέτρα δεν απαιτείται να φέρουν κλίμακα βυθισμάτων στο μέσον. 

9. Στις πλωτές ευκολίες εφαρμόζονται οι διατάξεις της ισχύουσας ΔΣ 
«περί γραμμών φόρτωσης των πλοίων». Ειδικά στα μόνιμα αγκυροβο¬ 
λημένα πλωτά ναυπηγήματα ή πλοία που χρησιμοποιούνται σαν ευκο¬ 
λίες υποδοχής λυμάτων εφαρμόζονται ανάλογα οι διατάξεις του παρα¬ 
πάνω κανονισμού που ισχύουν για τις ρυμουλκούμενες φορτηγίδες 
υγρών φορτίων όσον αφορά τον υπολογισμό του ύψους των εξάλων. Σε 
καμιά όμως περίπτωση το επιτρεπόμενο ύψος εξάλων δεν θα είναι μι¬ 
κρότερο από 300 χιλιοστά. 

Άρθρο 3 

Απαιτήσεις ναυτιλιακού εξοπλισμού 

1. Στα πλοία ή πλωτά ναυπηγήματα που βρίσκονται μόνιμα αγκυρο¬ 
βολημένα σε περιοχή λιμένα και χρησιμοποιούνται ως ευκολίες υποδο¬ 
χής λυμάτων των πλοίων είναι απαραίτητη η ύπαρξη: 

α) Μιας ή περισσοτέρων κοινών λέμβων (ανάγκης) (ΚΕδΟΕΓΕ 
ΒΟΑΤ) μήκους τουλάχιστον 3,5 μ. με κατάλληλα μέσα καθαίρεσης, 
ικανών να παραλαμβάνουν όλους τους ασχολούμενους και επιβαίνοντες 
στην ευκολία υποδοχής λυμάτων. 

β) Τεσσάρων κυκλικών σωσσιβίων, τα οποία να τοποθετούνται ανά 
δύο στο πλωριό και πρυμνιό τμήμα. Τα δύο κυκλικά σωσσίβια να είναι 
εφοδιασμένα με φωτιστική συσκευή, που θα τροφοδοτείται με ηλεκτρι¬ 
κές στήλες και όχι με ασετυλίνη, ή άλλο επικίνδυνο μέσο, όλα δε να φέ¬ 
ρουν σχοινί μήκους 27,5 μέτρων. 

γ) Σωσσιβίων ζωνών ενηλίκων τόσων, όσος είναι ο αριθμός των επι- 
βαινόντων συν 10%. 

δ) Μιας σειρήνας ομίχλης που να λειτουργεί χειροκίνητα ή με πεπιε¬ 
σμένο αέρα. 

ε) Ενός ζεύγους διοφθάλμων. 

στ) Ενός προβολέα σημάτων χειρός με συσσωρευτή. 

2. Σε περίπτωση που τα πλοία ή τα πλωτά ναυπηγήματα βρίσκονται 
μόνιμα αγκυροβολημένα εκτός περιοχής λιμένος θα πρέπει να είναι εφο¬ 
διασμένα με: 

α) Δύο μηχανοκίνητες σωσσίβιες λέμβους που να μπορούν να παρα¬ 
λαμβάνουν η κάθε μια το σύνολο των επιβαινόντων. Οι λέμβοι να φέ¬ 
ρουν όλα τα εφόδια που απαιτούνται για σωσσίβιες λέμβους πλοίων που 
εκτελούν πλόες εσωτερικού όπως καθορίζονται από το άρθρο 28 του ΒΔ 
36/67 (ΦΕΚ 9Α') για πλοία πλόων κατηγορίας 4. 

β) Τέσσερα τουλάχιστον κυκλικά σωσσίβια από τα οποία τα δύο με 

αυτόματη συσκευή φωτισμού και δύο με καπνογόνο συσκευή. 

γ) Ατομικά σωσσίβια για το 110% των επιβαινόντων. 

δ) Φανούς, σχήματα και σήματα που προβλέπονται από τον ΔΚΑΣ 
72 για αγκυροβολημένα πλοία. 

ε) Δώδεκα φωτοβολίδες αλεξιπτώτου και δώδεκα βεγγαλικά χειρός. 

στ) Ορμιδοβόλο συσκευή. 

ζ) Φορητό προβολέα σημάτων (ΑΕϋΙδ). 

η) Διόφθαλμα. 

θ) Μέσα προσωπικής προστασίας για αποφυγή ναυτεργατικών ατυ¬ 
χημάτων. 

3. Και στις δύο ανωτέρω κατηγορίες πλοίων ή πλωτών ναυπηγημά¬ 
των που χρησιμοποιούνται ως ευκολίες υποδοχής λυμάτων είναι απα¬ 
ραίτητη η ύπαρξη μέσων πυρασφαλείας και μονίμων συστημάτων κατά¬ 
σβεσης πυρκαϊάς που προβέπονται για τα αναλόγου χωρητικότητας και 
πλόων δεξαμενόπλοια εσωτερικού σύμφωνα με τις απαιτήσεις του κανο¬ 
νισμού «περί πυροσβεστικών μέσων των πλοίων» (Π.Δ. 149/76 ΦΕΚ 
58Α') ή του αντίστοιχου κανονισμού που ισχύει κάθε φορά. 

Άρθρο 4 

Απαιτήσεις Τηλεπικοινωνιακού εξοπλισμού 

1. Ο τηλεπικοινωνιακός εξοπλισμός των πλωτών ναυπηγημάτων, 
και πλοίων που χρησιμοποιούνται ως ευκολίες υποδοχής λυμάτων των 
πλοίων πρέπει να είναι σύμφωνος με τον προβλεπόμενο από τις διατά¬ 
ξεις του ισχύαντος εκάστοτε Κανονισμού Τηλεπικοινωνιών των Ελληνι¬ 
κών Εμπορικών Πλοίων που αφορούν πλοία παραλαβής και διαχωρι¬ 
σμού πετρελαιοειδών μονίμως αγκυροβολημένα. 

2. Για τον καθορισμό του τηλεπικοινωνιακού εξοπλισμού των εν 
λόγω σκαφών όταν δεν είναι μονίμως αγκυροβολημένα εφαρμόζονται οι 
διατάξεις του Κανονισμού Τηλεπικοινωνιών των Ελληνικών Εμπορι¬ 
κών Πλοίων που ισχύει κάθε φορά ανάλογα με την κατηγορία των 
πλόων και το είδος του πλοίου. 


Άρθρο 5 


Απαιτήσεις εξοπλισμού προστασίας θαλάσσιου περιβάλλοντος και εργα¬ 
ζομένων 

1. Οι πλωτές ευκολίες πρέπει να διαθέτουν κατάλληλο σύστημα επε¬ 
ξεργασίας λυμάτων που θα ικανοποιεί τις υγειονομικές απαιτήσεις και 
θα εξασφαλίζει ότι τα επεξεργασμένα λύματα κατά τη διοχέτευσή τους 
στη θάλασσα θα έχουν κατά ανώτατο όριο τα παρακάτω χαρακτηρι¬ 
στικά: 

αιωρούμενα στερεά 40ηΐβ/Ί 

κολοβακτηρίδια 100/100ιη1 

ΒΟϋ 5 40πΐβ/1 

2. Η διαπίστωση των παραπάνω επιτρεπόμενων ορίων γίνεται με ερ¬ 
γαστηριακές αναλύσεις των απορριπτόμενων στη θάλασσα απόνερων 
που εκτελούνται με βάση τις μεθόδους Ελληνικών προτύπων εξέτασης 
(εκδόσεις ΕΛΟΤ) ή σε έλλειψη αυτών, με βάση τις μεθόδους της Ευρω¬ 
παϊκής Οικονομικής Κοινότητας (ΕΟΚ) που έχουν γίνει αποδεκτές από 
τη χώρα μας. 

3. Η λειτουργία του συστήματος επεξεργασίας λυμάτων να στηρίζε¬ 
ται υποχρεωτικά και σε βιολογικό καθαρισμό. 

4. Για τον έλεγχο των δυσάρεστων οσμών από τα παραγόμενα αέρια 
στο χώρο του αντλιοστασίου, θα πρέπει να τοποθετηθεί κατάλληλο σύ¬ 
στημα (φίλτρα) στα εξαεριστικά, το οποίο να έχει τη δυνατότητα να εξα¬ 
σφαλίζει ώστε η συγκέντρωση των δύσοσμων στοιχείων να παραμένει 
κάτω από τα επιτρεπόμενα όρια οσμών όπως αυτά καθορίζονται στον 
παρακάτω πίνακα: 


Δύσοσμη ένωση 

Αμμωνία 

Χλώριο 

θειούχο διμεθύλιο 

θειούχο διφαινύλιο 

Αιθυλομερκαπτάνη 

Υδρόθειο 

Ινδόλιο 

Μεθυλαμίνη 

Μεθυλομερκαπτάνη 

Μεθυλινδόλιο 


Ανώτερο επιτρεπόμενο 
όριο οσμών σε ρριη(ν) 
46.8 
0.314 
0.0010 
0.0047 
0.001 
0.00047 
0.0001 
21.0 
0.0021 
0.00012 


Άρθρο 6 
Έκδοση Π.Γ.Ε. 

1. Για την έκδοση Πρωτοκόλλου Γενικής Επιθεώρησης (Π.Γ.Ε.) 
πλωτής ευκολίας υποδοχής λυμάτων των πλοίων, υποβάλλονται στην 
Δ.Ε.Ε.Π. για έγκριση τα εξής δικαιολογητικά: 

α) Σχέδιο γενικής διάταξης, 
β) Σχέδιο χωρητικότητας των δεξαμενών, 
γ) Σχέδιο σωληνώσεων στο κατάστρωμα και τον πυθμένα των δεξα¬ 
μενών. 

δ) Πλήρης μελέτη επεξεργασίας λυμάτων και διάθεσης ιλύος (που θα 
περιλαμβάνει μεταξύ των άλλων και σχέδιο διάταξης σωληνώσεων, 
επιστομίων και αντλιών που χρησιμοποιούνται για τη μεταφορά, επε¬ 
ξεργασία και διάθεση των λυμάτων, περιγραφή των συστημάτων επε¬ 
ξεργασίας, της λειτουργίας και της αποδόσεως αυτών καθώς και του 
τρόπου και τόπου διάθεσης των καταλοίπων κ.λπ.). 

ε. Εγχειρίδιο οδηγιών λειτουργίας, συντήρησης και τρόπου αντιμε¬ 
τώπισης της κατάστασης σε περίπτωση ζημίας. Στο εγχειρίδιο αυτό θα 
περιλαμβάνεται το απαιτούμενο προσωπικό και τα καθήκοντά του για 
τη λειτουργία και τον έλεγχο των εγκαταστάσεων και τον τρόπο δοκι- 
μής της καλής λειτουργίας της ευκολίας. 

στ. Αντίγραφο πιστοποιητικών έγκρισης της χώρας κατασκευής για 
τις συσκευές επεξεργασίας που χρησιμοποιεί η ευκολία. 

ζ. Πιστοποιητικό κλάσεως από τον παρακολουθούντα το πλοίο νηο¬ 
γνώμονα. 

η. Σχέδιο μέσης τομής. 

θ. Οι προβλεπόμενες από τις ισχύουσες διατάξεις μελέτες γραμμής 
φόρτωσης αντοχής και ευστάθειας. 

2. Μετά τον έλεγχο και την έγκριση των σχεδίων και λοιπών δικαιο- 
λογητικών της προηγουμένης παραγράφου από την ΔΕΕΠ γίνεται επι¬ 
θεώρηση για να διαπιστωθεί αν η κατάσταση του πλοίου ή πλωτού ναυ¬ 
πηγήματος και του εξοπλισμού του είναι σύμφωνα με τα εγκεκριμένα 
σχέδια και λοιπά τεχνικά στοιχεία. 

3. Μετά τη διαπίστωση της καταλληλότητας εκδίδεται από την 
ΔΕΕΠ Πρωτόκολλο Γενικής Επιθεώρησης (ΠΓΕ), το οποίο συνοδεύε¬ 
ται από ειδικό προσάρτημα Α’, όπως το σχέδιο που επισυνάπτεται στην 
απόφαση αυτή. Η διάρκεια ισχύος του Π.Γ.Ε. είναι 24 μήνες. Το 
Π.Γ.Ε. οπισθογραφείται μετά από τακτική επιθεώρηση, που διενεργεϊ- 
ται σύμφωνα με το άρθρο 7 του Π.Δ. 173/88 (ΦΕΚ 77/Α'), μετά τη 
συμπλήρωση (1) χρόνου από την έναρξη ισχύος του και μέσα σε (2) μή¬ 
νες πριν ή μετά την ημερομηνία αυτή. Π.Γ.Ε. που δεν έχει οπισθογρα- 
φηθεί ως οινωτέρω παύει να ισχύει. Για την τακτική αυτή επιθεώρηση 
καταβάλλονται και τέλη επιθεώρησης ισόποσα μ’ εκείνα της αρχικής 
επιθεώρησης για την έκδοση Π.Γ.Ε., όπως αυτά καθορίζονται στο Π.Δ. 
591/1974 (ΦΕΚ 246/Α’), όπως ισχύει κάθε φορά. Πλωτά ναυπηγή¬ 
ματα που χρησιμοποιούνται ως ευκολίες υποδοχής λυμάτων ανελκύο¬ 
νται και επιθεωρούνται στην ξηρά ή σε δεξαμενή κατά διαστήματα που 
δεν υπερβαίνουν τους τριάντα έξι (36) μήνες. Το διάστημα αυτό μπορεί 
να παραταθεί για δώδεκα (12) ακόμη μήνες με απόφαση της ΔΕΕΠ. Η 
επιθεώρηση αυτή μπορεί κατά την κρίση της ΔΕΕΠ να γίνει και από 
δύτη σε περίπτωση που δεν υπάρχει δεξαμενή στην περιοχή που λειτουρ¬ 
γεί η πλωτή ευκολία υποδοχής ή εκ των πραγμάτων είναι αδύνατη η 
απομάκρυνσή της από το σημείο αγκυροβολιάς της. Σε καμιά όμως πε¬ 
ρίπτωση το διάστημα μεταξύ των δύο διαδοχικών δεξαμενιομών δεν θα 
πρέπει να υπερβαίνει τα έξι (6) χρόνια. 

Άρθρο 7 

Άδεια λειτουργίας 

1. Για τη χορήγηση άδειας λειτουργίας πλωτής ευκολίας υποβάλλο¬ 
νται στην κατά τόπο αρμόδια Λιμενική Αρχή τα εξής δικαιολογη- 
τικά: 

α) Αίτηση. 

β) Απόφαση ΥΕΝ/ΔΝΕΡ Ιο για την ειδική σύνθεση πληρώμα¬ 
τος. 

γ) Πρωτόκολλο Γενικής Επιθεώρησης (Π.Γ.Ε.) με το προσάρτημά 
του, σύμφωνα με το άρθρο 6 της παρούσας. 

δ) Υπεύθυνη δήλωση του πλοιοκτήτη ότι η πλωτή ευκολία θα χρησι¬ 
μοποιείται αποκλειστικά για την παραλαβή και επεξεργασία λυμάτων. 

ε) Έγγραφη γνωμάτευση της αρμόδιας κεντρικής ή περιφερειακής 
υγειονομικής υπηρεσίας, ότι η πλωτή ευκολία μπορεί να εκπληρώσει 
την αποστολή της, σύμφωνα με την υποβληθείσα μελέτη επεξεργασίας 

λυμάτων, από άποψη υγειονομική και τήρησης όρων υγιεινής περιβάλ¬ 
λοντος. 

στ) Έγγραφη βεβαίωση των αρμόδιων Οργανισμών Τοπικής Αυτο¬ 
διοίκησης ή των αρμόδιων φορέων διαχείρισης λυμάτων για τη δυνατό¬ 
τητα παραλαβής των στερεών καταλοίπων (ιλύος) της ευκολίας στους 
καθορισμένους χώρους. 

2. Η άδεια λειτουργίας της πλωτής ευκολίας ισχύει για το χρονικό 
διάστημα που πληρούνται οι όροι και οι προϋποθέσεις έκδοσής της και 
όχι πέρα από την ημερομηνία λήξης της ισχύος του Π.Γ.Ε. Η άδεια 
αυτή μπορεί να ανακληθεί από τη Λιμενική Αρχή που την έχει εκδώσει, 
εφόσον δεν πληρούνται οι προϋποθέσεις έκδοσής της. 

3. Σε περίπτωση λήξης ή ανάκλησης της ισχύος της πιο πάνω 
άδειας, αυτή επιστρέφεται στη Λιμενική Αρχή που την έχει εκδώσει. 

Άρθρο 8 

Έκτακτες Επιθεωρήσεις 

1. Κατά τη διάρκεια λειτουργίας της πλωτής ευκολίας διενεργούνται 
από την αρμόδια Λιμενική Αρχή ή το ΥΕΝ/ΔΕΕΠ έκτακτες επιθεωρή¬ 
σεις για τη διαπίστωση της κανονικής λειτουργίας της και την ύπαρξη 
του απαραίτητου εξοπλισμού, καθώς και την τήρηση των όρων και 
προϋποθέσεων λειτουργίας της ευκολίας. 

2. Μετά το πέρας κάθε έκτακτης επιθεώρησης, ενεργείται σχετική 
εγγραφή από τον Επιθεωρητή στο προσαρτημένο στην άδεια λειτουρ¬ 
γίας της πλωτής ευκολίας. Φύλλο Έκτακτων Επιθεωρήσεων. 

Άρθρο 9 

Η ισχύς της απόφασης αυτής αρχίζει από τη δημοσίευσής της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κοινοποιηθεί για εκτέλεση. 

Πειραιάς, 30 Μαΐου 1989 

Ο ΥΠΟΥΡΓΟΣ 

ΑΝΤΩΝΙΟΣ ΝΤΕΝΤΙΔΑΚΗΣ 


ΠΡΟΣΑΡΤΗΜΑ Α' 

ΕΚΘΕΣΗ ΕΠΙΘΕΩΡΗΣΗΣ ΕΞΟΠΛΙΣΜΟΥ ΠΛΩΤΗΣ 
ΕΥΚΟΛΙΑΣ ΥΠΟΔΟΧΗΣ ΛΥΜΑΤΩΝ 

ΕΞΟΠΛΙΣΜΟΣ ΓΙΑ ΤΗΝ ΕΠΕΞΕΡΓΑΣΙΑ 
ΤΩΝ ΛΥΜΑΤΩΝ 

1. Μονάδα επεξεργασίας λυμάτων: 

α) Μέγιστη παροχή .Μ 3 /ημέρα 

β) Κατασκευαστής .. 

γ) Τύπος ή πρότυπο . 

2. Μέσα ελέγχου δυσάρεστων οσμών: 

Το πλοίο ή πλωτό ναυπήγημα εί¬ 
ναι εφοδιασμένο με φίλτρα ελέγ¬ 
χου δυσάρεστων οσμών σε κάθε 
εξαεριστικό. 

α) Κατασκευαστής . 

β) Τύπος ή πρότυπο . 

3. Δεξαμενές συγκέντρωσης λυμάτων: 

α) Αριθμός . 

β) Ολική χωρητικότητα . 


4. Πρότυποι σύνδεσμοι: 

Το πλοίο ή πλωτό ναυπήγημα φέρει δίκτυο σωληνώ¬ 
σεων για την υποδοχή των λυμάτων, εφοδιασμένο με 
πρότυπους συνδέσμους. 

ΠΙΣΤΟΠΟΙΕΙΤΑΙ η ακρίβεια και η ορθότητα των αναφερομένων στην 
παρούσα έκθεση εγγραφών. 

Εκδόθηκε . 

. 19.... Ο ΔΙΕΥΘΥΝΤΗΣ 

ΣΗΜΕΙΩΣΕΙΣ 

* Το προσάρτημα αυτό πρέπει να επισυνάπτεται μόνιμα στο ΠΡΩΤΟ¬ 
ΚΟΛΛΟ ΓΕΝΙΚΗΣ ΕΠΙΘΕΩΡΗΣΗΣ. 

** Οι εγγραφές στα τετραγωνίδια να γίνονται με σημείο (X) για τις 
απαντήσεις «ΝΑΙ» και «εφαρμόζεται» ή με σημείο (-) για τις απαντήσεις 
«ΟΧΙ» και «δεν εφαρμόζεται». 

- +- 

Αριθ. 3131/32 (9) 

Έγκριση του Ειδικού Κανονισμού του Λιμένα Σητείας αριθ. 2. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του άρθρου 156 του Ν.Δ. 187/73 «περί Κώδικος 
Δημοσίου Ναυτικού Δικαίου». , 

2. Το έγγραφο του Νομάρχη Λασιθίου αριθ. 4797/3.5.89. 

3. Το σχέδιο του Ειδικού Κανονισμού του Λιμένα Σητείας που μας 
υποβλήθηκε με. την αναφορά της Λιμενικής Αρχής Σητείας αριθ. 
3121/12/89/9.5.89 και επειδή, με τις παραπάνω διατάξεις ρυθμίζο¬ 
νται θέματα, που κανονίζουν την εύρυθμη λειτουργία του Λιμένα, απο¬ 
φασίζουμε: 

Άρθρο μόνο 

α) Εγκρίνουμε τον παρακάτω Ειδικό Κανονισμό του Λιμένα Σητείας 
αριθ. 02. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΣΗΤΕΙΑΣ 

Αριθ. 02 

«Περί ασφαλίσεως των δΓ ακτοπλοϊκών επιβατηγών πλοίων διακι- 
νουμένων επιβατών μεταξύ Ελληνικών λιμένων 

Ο ΛΙΜΕΝΑΡΧΗΣ ΣΗΤΕΙΑΣ 

Έχοντας υπόψη: 

α) Τις διατάξεις του δια του από 9 Ιουνίου 1948 Β.Δ. Κωδικοποιηθέ- 
ντος Νόμου 499/1947 «περί πειθαρχικής εξουσίας των Προϊσταμένων 
Λιμενικών Αρχών» ΦΕΚ 162 Α') συνδυαζόμενες με τα άρθρα 141-157 
του Ν.Δ. 187/73 με το οποίο κυρώθηκε ο Κώδικας Δημοσίου Νομικού 
Δικαίου (ΦΕΚ 261 Α’). 

β) Τις διατάξεις του Ν.Δ. 444/70 «περί αρμοδιότητος του ΑΣ και 
σχέσεων προς τας αρμοδιότητας των Σωμάτων Ασφαλείας» (ΦΕΚ 39 
Α’). 

γ) Τις διατάξεις του Π.Δ. 91/79 «περί ασφαλίσεως των δι’ ακτο¬ 
πλοϊκών επιβατηγών πλοίων διακινουμένων επιβατών μεταξύ Ελληνι¬ 
κών λιμένων ΦΕΚ 18Α’. 

δ) Τις διατάξεις του Π.Δ. 556/79 «περί τροποποιήσεως και συμπλη- 
ρώσεως του Π.Δ. 91/79 περί ασφαλίσεως των δΓ ακτοπλοϊκών Ε/Γ 
πλοίων διακινουμένων επιβατών μεταξύ Ελληνικών λιμένων (ΦΕΚ 
174Α') αποφασίζουμε: 

Άρθρο 1 

Ο Ειδικός αυτός Κανονισμός Λιμένα Σητείας ισχύει στη χερσαία και 
θαλάσσια ζώνη του, τους λιμένες, τους όρμους, καθώς και τη θαλάσσια 
έκταση της περιοχής δικαιοδοσίας της Λιμενικής Αρχής και των υφι¬ 
σταμένων της Λιμενικών Σταθμών και Υπαλλήλων Λιμένα, όπως αυτή 
καθορίζεται από τις κείμενες διατάξεις. 

Άρθρο 2 

Πρόεδροι Διοικητικών Συμβουλίων πλοιοκτητριών Εταιρειών, ή τα 
βάσει των καταστατικών ενταλμένα όργανα. Ναυτικοί Πράκτορες, 
Διευθύνοντες Γραφεία Τουρισμού ή Ταξειδίων και κάθε άλλος γενικά 












ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


που εκδίδει εισιτήρια επιβατών διακινουμένων με Ε/Γ ακτοπλοϊκά 
πλοία μεταξύ Ελληνικών Λιμένων, υποχρεούνται να τηρούν τις κάθε 
φορά ισχύουσες διατάξεις περί ασφοιλίσεως των επιβατών. 

Άρθρο 3 

Οι παραβάτες του Κανονισμού αυτού, του οποίου η εκτέλεση ανατίθε¬ 
ται στα Λιμενικά Όργαναν, ανεξάρτητα από τις ποινικές και αστικές ευ¬ 
θύνες που συντρέχουν κατά την ισχύουσα νομοθεσία υπόκεινται και στις 
κυρώσεις του άρθρου 157 του Ν.Δ. 187/73 (ΦΕΚ 261 Α'/3.10.73) 
με το οποίο κυρώθηκε ο Κώδικας Δημοσίου Ναυτικού Δικαίου, όπως 
τροποποιήθηκε με το Π.Δ. 207/85 (ΦΕΚ 760 Α/3.5.85). 


Σητεία, 24 Απριλίου 1989 

Ο Λιμενάρχης 
Σημαιοφόρος ΑΣ 
ΜΠΑΤΣΟΛΑΚΗΣ ΙΩΑΝΝΗΣ 

β. ορίζουμε ημερομηνία έναρξης ισχύος αυτού, την ημέρα δημοσίευ¬ 
σής του στην εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 24 Μαϊου 1989 

Ο ΥΠΟΥΡΓΟΣ 

ΑΝΤΩΝΗΣ ΝΤΕΝΤΙΔΑΚΗΣ 


Αριθ. 8363 (10) 

Σύσταση μιας προσωρινής θέσης στο Πνευματικό Κέντρο Δήμου Νί¬ 
καιας Πειραιά. 

Ο ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

Με την 22/89 απόφαση του Διοικητικού Συμβουλίου του Πνευμ. 
Κέντρου Νίκαιας, που εκδόθηκε σύμφωνα με την ΔΙΠΙΔ/Φ42/24/ 
110/31.12.86 Κοινή Υπουργική Απόφαση όπως αυτή κυρώθηκε και 
συμπληρώθηκε με το άρθ. 25 του Ν. 1735/87 συστήθηκε αυτοδίκαια 
μία προσωρινή θέση Διοικητικού υπαλλήλου αορίστου χρόνου στο 
Π.Κ.Δ. Νίκαιας. 

Πειραιάς, 19 Μαϊου 1989 
Με εντολή Νομάρχη 
Η Δ/ντρια 
I. ΛΕΠΕΤΣΟΤ 


ΔΙΟΡΘ ΩΣΕΙΣ ΣΦΑΛ ΜΑΤΩΝ 

(Π) 

Στην 210/1024/27.4.1989 απόφαση του Υφυπουργού Υγείας 
Πρόνοιας και Κοινωνικών Ασφαλίσεων, σχετικά με την αναπροσαρμογή 
των παρεχομένων συντάξεων του Ταμείου Επικουρικής Ασφάλ. πρόν. 
και Κοιν. Διανομής Πωλητών Βενζίνης Αθηνών-Πειραιώς και Περιχώ¬ 
ρων, που δημοσιεύθηκε στο ΦΕΚ 353/15.5.89 (τεύχος Β') γίνεται η 
παρακάτω διόρθωση σφάλματος: 

' γ '~ί κείμενο στη δεύτερη παράγραφο, αντί του λανθασμένου «700 
Γ τλ.·* τίθεται το ορθό 7000 δρχ. 

(Από το Υπουργείο Υγείας Πρόνοιας κοκ Κοινωνικών Ασφαλίσεων) 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΕΕΧ 


Καποδιστρΐου 34 
104 32 

22.3211 ΥΡΕΤ 6Η 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8 . 00 ’ έως 13 . 30 ’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρΐου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547__ 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β) » » 

» 

Β' 

» 

10.000 

γ) » » 

» 

Γ' 

» 

4.000 

δ) » » 

» 

Δ’ 

» 

10.000 

ε) » » 

» 

Αναπτυξιακών Πράξεων 

» 

8.000 

στ) » » 

» 

Ν.Π.Δ.Δ. 

» 

4.000 

ζ) » » 

» 

ΠΑΡΑΡΤΗΜΑ 

» 

2.000 

η) » » 

» 

Δελτ. Εμπ.& Βιομ. Ιδ. 

» 

5.000 

θ) » » 

» 

Αν. Ειδικού Δικαστηρίου 

» 

1.000 

ι) » » 

» 

Α.Ε. &Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑ#ΕΙΟ 












